Държавен вестник, бр. 90, 2010 г., стр. 23

БРОЙ  90	
Д Ъ Р Ж А В Е Н  В Е С Т Н И К 	
СТР.  23  
Член 21
Декларации
1. При депозиране на своя документ за 
ратификация, приемане, утвърждаване или 
присъединяване държава-страна, която не е 
страна  по международен договор от приложе­
нието, може да декларира, че при прилагането 
на този протокол по отношение на нея съот­
ветният международен  договор ще се счита 
за изключен от приложното поле на чл. 3ter. 
Декларацията престава да действа от момента 
на влизане в сила на международния договор 
за държавата-страна, която следва да уведоми 
Генералния секретар за този факт.
2. Когато държава-страна престане да бъде 
страна по международен договор от приложе­
нието, тя следва да направи декларация по този 
член във връзка с този международен договор. 
3. При депозиране на своя документ за 
ратификация, приемане, утвърждаване или 
присъединяване държава-страна може да дек­
ларира, че тя ще прилага разпоредбите на чл. 
3ter в съответствие с принципите на нейното 
наказателно право относно изключване на 
отговорността на членовете на семейството. 
Член 22
Изменения в приложението
1. Приложението може да се измени чрез 
добавянето на относими договори, които:
(а) са открити за участие от страна на 
всички държави;
(b) са влезли в сила; и
(с) са ратифицирани, приети, утвърдени 
от или към тях са се присъединили поне 
дванадесет държави – страни по този протокол.
2. След влизането в сила на протокола всяка 
държава – страна по него, може да направи 
такова предложение за изменение на прило­
жението. Всяко предложение за изменение се 
представя на Генералния секретар в писмена 
форма. Генералният секретар разпраща вся­
ко предлагано изменение, което отговаря на
изискванията по алинея 1, на всички членове 
на организацията и очаква от държавите – стра­
ни по протокола, съгласие за приемането на 
предлаганото изменение.
3. Предлаганото изменение на приложени­
ето се счита за прието, след като повече от 
дванадесет  държави – страни по протокола, 
изразят съгласие чрез писмено уведомление 
до Генералния секретар.
4. Приетото изменение на приложението 
влиза в сила тридесет дни след депозиране 
при Генералния секретар на дванадесетия 
документ за ратификацията, приемането или 
утвърждаването му по отношение на държави­
те – страни по протокола, които са депозирали 
такъв инструмент. За всяка държава – страна 
по протокола, която ратифицира, приема или 
утвърждава изменението след депозирането на 
дванадесетия документ при Генералния секретар, 
то влиза в сила на тридесетия ден, след като 
тя депозира своя документ за ратификация, 
приемане или утвърждаване.
Член 23
Депозитар
1. Този протокол и приетите изменения на 
основание членове 20 и 22 се депозират при 
Генералния секретар.
2. Генералният секретар: 
(а) уведомява всички държави, подписали 
протокола или присъединили се към него:
(i) за всяко ново подписване или депози­
ране на ратификационен документ, документ за 
приемане, утвърждаване или присъединяване, 
както и за датата им; 
(ii) за датата на влизане в сила на протокола;
(iii) за депозирането на всеки документ за 
денонсиране на протокола, както и за датата 
на неговото получаване и датата на влизането 
в сила на денонсирането; 
(iv) за получаването на всяко съобщение, 
направено в съответствие с разпоредба на 
протокола; 
(v) за всяко предложение за изменение 
на приложението, направено в съответствие с 
член 22, алинея 2;
(vi) за всяко изменение, считано за прието 
в съответствие с член 22, алинея 3;
(vii) за всяко изменение, ратифицирано, 
прието или утвърдено в съответствие с член 
22, алинея 4, заедно с датата, на която изме­
нението влиза в сила; и
(b) разпраща надлежно заверени копия от 
протокола до всички държави, които са го 
подписали или са се присъединили към него.
3. След влизането в сила на този протокол 
надлежно заверено копие от него се изпраща 
от Генералния секретар до Генералния секретар 
на Организацията на обединените нации за 
регистриране и публикуване в съответствие с 
чл. 102 от Устава на ООН.
Член 24
Езици
Протоколът е съставен в един оригинален 
екземпляр на английски, арабски, китайски, 
испански, руски и френски език, като всеки 
текст има еднаква сила.
Подписан в Лондон на четиринадесети ок­
томври две хиляди и пета година.
В уверение на което долуподписаните, над­
лежно упълномощени от своите правителства, 
поставиха подписите си под протокола.
9028